Нобэрэ пщэдейрэ
ЩэкIуэгъуэм и 20, гъубж
Сабийм и дунейпсо махуэщ
Мексикэм щагъэлъапIэ я революцэм и махуэр
1480 гъэм Урысейм тэтэр-монгол тепщэныгъэр щиухащ.
1922 гъэм РСФСР-м хыхьэу къызэрагъэпэщащ Шэшэн автономнэ областыр.
1945 гъэм Нюрнберг (Германие) щыщIадзащ Ещанэ рейхым и щIэпхъаджащIэ нацистхэм я судыр щIэныр. Абыхэм ящыщт фашист Германием и дзэ къулыкъущIэхэу Геринг, Гесс, Риббентроп, Кейтель, Розенберг, Борман, нэгъуэщIхэри. Судыр 1946 гъэм жэпуэгъуэм и 1 пщIондэ екIуэкIащ.
1999 гъэм «Къэбэрдей-Балъкъэр Республикэм щIыхь зиIэ и юрист» цIэ лъапIэр ягъэуващ.
Балеринэ цIэрыIуэ, хореограф, СССР-м и цIыхубэ артисткэ Плисецкая Майе къызэралъхурэ илъэс 93-рэ ирокъу.
Актёр, режиссёр, СССР-м и цIыхубэ артист Ульянов Михаил къызэралъхурэ илъэс 91-рэ ирокъу.
Актёр, режиссёр, жылагъуэ лэжьакIуэ, СССР-м и цIыхубэ артист Баталов Алексей къызэралъхурэ илъэс 90 ирокъу.
Филологие щIэныгъэхэм я доктор, КъБКъУ-м и профессор, ЩIДАА-м и академик Габуние Зинаидэ къыщалъхуа махуэщ.
Къэрал лэжьакIуэ, политик, КъШР-м щIыхь зиIэ и журналист ЩакIуэ Мусэлий и ныбжьыр илъэс 72-рэ ирокъу.
Юридическэ щIэныгъэхэм я доктор, АКъУ-м и профессор, ЩIДАА-м и академик Мерэтыкъуэ Хьисэ и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 7 — 11, жэщым градуси 5 — 6 щыхъунущ.
ЩэкIуэгъуэм и 21, бэрэжьей
Телевиденэм и дунейпсо махуэщ
Сэлам зэхыным и дунейпсо махуэщ
Урысей Федерацэм и налог органхэм я лэжьакIуэ-хэм я махуэщ. 1991 гъэм щэкIуэгъуэм и 21-м РСФСР-м и Президент Ельцин Борис Iэ щIидзащ Къэрал налог IуэхущIапIэр къызэгъэпэщыным теухуа унафэм.
Бухгалтерым и махуэщ
1877 гъэм Америкэм щыщ щIэныгъэлI Эдисон Томас хэIущIыIу ищIащ фонограф къызэригупсысам теухуа хъыбарыр.
1916 гъэм Эгейскэ тенджызым, нэмыцэхэм псым хадза лагъымым жьэхэуэ-ри, щыщIилъэфащ Инджылызым и «Британник» кхъухьыр. Абы ещхь «Титаник»-р, мыл джейм жьэхихьэри, 1912 гъэм и мэлыжьыхьым Атлантикэ тенджызым щыщIилъэфауэ щытащ.
1965 гъэм Москва къыщызэIуахащ Сабий музыкэ театрыр. Иджыпсту абы зэрехьэ режиссёр цIэры-Iуэу, тхакIуэу, драматургыу щыта, Социалист Лэжьыгъэм и ЛIыхъужь, Совет Союзым и Къэрал саугъэтыр зрата, СССР-м и цIыхубэ артисткэ Сац Наталье и цIэр.
Франджы усакIуэ, тхакIуэ, публицист, тхыдэдж Вольтер къызэралъхурэ илъэс 324-рэ ирокъу.
Совет актёр, СССР-м и цIыхубэ артист Глузский Михаил къызэралъхурэ илъэси 100 ирокъу.
Совет композитор-уэрэдус, актёр, СССР-м и цIыхубэ артист, Совет Союзым и Къэрал саугъэтыр зрата Френкель Ян къызэралъхурэ илъэс 98-рэ ирокъу.
СурэтыщI-живописец, УФ-м и Художникхэм я зэгухьэныгъэм хэт Маргъущ Анатолий и ныбжьыр илъэс 67-рэ ирокъу.
БэнакIуэ цIэрыIуэ, Олимп чемпион, СССР-м спортымкIэ щIыхь зиIэ и мастер Мамиашвили Михаил и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 6 — 9, жэ-щым градуси 3 — 4 щыхъунущ.
